Vyhodnotenie pripomienkového konania			
Spôsob pripomienkového konania: bežný/zjednodušený/skrátený postup - dôvod: bežný	
Zoznam oslovených subjektov:		viď. príloha	
Počet oslovených subjektov:		25	
Zaslali do stanoveného termínu:		podpredseda vlády SR Pal Csaky	
		MZV SR	
		MV SR	
		MF SR	
		MK SR	
		MO SR	
		MSPNM SR	
		MZ SR	
		MVRR SR	
		MS SR	
		MPSVR SR	
		MP SR	
		MŽP SR	
		Úrad vlády SR – Sekcia kontroly	
		Úrad vlády SR – Inštitút pre aproximáciu práva	
		Najvyšší kontrolný úrad SR	
		Štatistický úrad SR	
		Generálna prokuratúra SR	
		Národná banka Slovenska	
Zaslali po termíne:		0	
Vôbec nezaslali:		podpredseda vlády SR Daniel Lipšic 	
		podpredseda vlády SR Róbert Nemcsics	
		podpredseda vlády SR Ivan Mikloš	
		MDPT SR	
		MH SR	
		Najvyšší súd SR	
Subjekty, ktoré vôbec nemali pripomienky:		podpredseda vlády SR Pal Csaky	
		MZV SR	
		MK SR	
		MO SR	
		MZ SR	
		MVRR SR	
		MS SR	
		MP SR	
		MŽP SR	
		Najvyšší kontrolný úrad SR	
		Štatistický úrad SR	
Počet vznesených pripomienok:		14	
Počet akceptovaných:		13	
Počet neakceptovaných, z toho počet zásadných - ktoré subjekty:		0                 Z/1	
Rozporové konanie (s kým, kedy, na akej úrovni, s akým výsledkom):		0	
Počet odstránených pripomienok:		13	
Počet neodstránených pripomienok:		2  (1 pripomienka stiahnutá)	

Rezort	Pripomienka	Typ	Vyh.	Spôsob vyhodnotenia	Poznámka	
MV SR	k §1: Fond detí a mládeže vznikol ex lege, čiže zrušením zákona s účinnosťou 1.6.2003 fond zaniká. rozhodne nemožno k návrhu zákona posúvať zrušenie fondu po účinnosti zákona. Rovnako zrušením zákona neexistuje ani Rada fondu (orgán). Z uvedených dôvodov je potrebné prepracovať znenie §1 návrhu zákona, a to tak, aby znenie zodpovedalo §16 zákona. Podľa tohto ustanovenia sa zákonom rozhodne o skončení fondu, spôsobe jeho zániku, vyrovnaní majetku. Pre úplnosť nevylučujeme kompetenciu ministra školstva na vymenovanie likvidátora. Vylučujeme ale, aby sa tak stalo na návrh Rady fondu, pretože zrušením zákona o Fonde detí a mládeže už nebude de jure existovať, čiže nemôže mať de facto žiadne právomoci.	O	A	Pripomienka akceptovaná.		
MF SR	Ak Fond detí a mládeže podľa § 2 ods. 6 návrhu dňom zrušenia vstúpi do likvidácie, ktorá sa vykoná podľa Obchodného zákonníka, nie je zrejmé, aké práva a povinnosti vyplývajúce z majetkovoprávnych vzťahov a iných právnych vzťahov majú prejsť na Ministerstvo školstva SR. Z takto formulovaného ustanovenia je možné tiež vyvodiť, že za prípadné záväzky fondu bude zodpovedné ministerstvo. Rovnako nemožno súhlasiť s tým, aby na Ministerstvo školstva SR prešli práva a povinnosti z pracovnoprávnych vzťahov. Uvedené ustanovenie žiadame vypustiť. Túto pripomienku považujeme za zásadnú.	Z	A	Pripomienka akceptovaná.		
MSPNM SR	V §1 Upraviť znenie odseku 1 takto:
„1 Fond detí a mládeže (ďalej len „fond“) zruší Ministerstvo školstva Slovenskej republiky (ďalej len „ministerstvo“) do tridsať dní od účinnosti tohto zákona. V rozhodnutí o zrušení zároveň určí termín ukončenia likvidácie.“.	O	N	Vzhľadom na úpravu znenia návrhu zákona je pripomienka neaktuálna.		
	V odseku 3 v prvej vete vypustiť slová „na návrh Rady fondu“. Druhú vetu vypustiť.	O	A	Pripomienka akceptovaná.		
	V § 2 upraviť znenie odseku 4 takto:
„4 Pri vstupe fondu do likvidácie likvidátor predloží ministerstvu na schválenie plán likvidácie, plán speňažovania majetku a likvidačnú účtovnú závierku.“.	O	A	Pripomienka akceptovaná.		
	K dôvodovej správe: Uviesť či FDaM uskutočnil prieskum a vypracoval materiál v ktorom je zhodnotený stav investícií nájomcov vo finančnom vyčíslení a či predpokladaný výnos cca 29 miliónov je postačujúci na vysporiadanie záväzkov a vyplatenie opodstatnených požiadaviek bývalých nájomcov.     Bez takéhoto vyhodnotenia nie je možné konštatovať, že návrh zákona nezakladá nároky na štátny rozpočet.	O	A	Pripomienka akceptovaná. Výsledky prieskumu sú vo forme prílohy.		
MPSVR SR	Predložený návrh v sebe obsahuje rozpor, ktorý vyplýva z § 1 a 2 (vrátane jeho názvu), podľa ktorého sa „fond zrušuje s likvidáciou“, čo v praxi znamená, že dochádza k zániku a zrušeniu bez „právneho nástupcu fondu“ a na strane druhej v § 2 ods. 6 sa navrhuje prechod práv a povinností na ministerstvo. Tento rozpor je potrebné odstrániť.	O	A	Pripomienka akceptovaná.		
	V zmysle platných právnych predpisov, likvidátor je štatutárnym orgánom spoločnosti v likvidácii a podľa § 31 ods. 7 Zákonníka práce nároky zamestnancov zrušeného zamestnávateľa uspokojuje likvidátor.	O	A	Pripomienka akceptovaná.		
Úrad vlády SR – Sekcia kontroly	Obal materiálu v časti „obsahuje“ neuvádza Doložku zlučiteľnosti návrhu zákona s právom Európskych spoločenstiev a s právom Európskej únie, ktorá je priložená. Doporučujeme uviesť „Doložku ako bod 4., doterajší bod 4. označiť ako bod 5. a nasledujúce ako 6. a 7.	O	A	Pripomienka akceptovaná.		
	Materiál neobsahuje predkladaciu správu, ktorá je povinnou časťou materiálu predkladaného na rokovanie vlády SR (Metodický pokyn na prípravu a predkladanie materiálov na rokovanie vlády SR bod 2.1.).	Z	A	Pripomienka akceptovaná.		
Úrad vlády SR – Sekcia
Inštitút pre aproximáciu práva	K § 1 ods. 5 navrhujeme viazať možnosť odvolania likvidátora na súhlas Rady fondu s cieľom zvýšiť právnu istotu postavenia a činnosti likvidátora. Túto pripomienku uplatňujme ako zásadnú.	Z	S	Pripomienka bola zástupcom SIAP ÚV SR po vysvetlení stiahnutá.		
Generálna prokuratúra SR	V § 1 sa používa termín „rada fondu“ raz s malým a inokedy s veľkým „R“, čo je potrebné zosúladiť. V tom istom paragrafe v piatom odseku číselný odkaz 2 je potrebné doplniť čiarkou v zmysle legislatívnych pravidiel a v § 2 ods. 1 navrhujeme slovo „pokiaľ“ nahradiť slovom „ak“.	O	A	Pripomienka akceptovaná.		
Národná banka Slovenska	V § 2 ods. 1  druhej vete návrhu zákona sa ustanovuje, že sa nepoužijú ustanovenia § 71 ods. 1 okrem poslednej vety, § 71 ods. 5 a § 75a Obchodného zákonníka. Zdôvodnenie v dôvodovej správe k § 2 tretej vete upravuje toto odôvodnenie: „...nepoužijú sa § 71 ods. 1  okrem poslednej vety a § 71 ods. 5 Obchodného zákonníka, .....“. Keďže v dôvodovej správe k  § 2 sa nespomína § 75a Obchodného zákonníka, ktorý je v návrhu zákona ustanovený, odporúčame dôvodovú správu k § 2 upraviť a doplniť tak, ako je to navrhnuté v návrhu zákona.	O	A	Pripomienka akceptovaná.		
	V § 2 ods. 4 a 5 odporúčame zosúladiť s § 75 ods. 1 Obchodného zákonníka, ktorý ustanovuje, že „ku dňu skončenia likvidácie zostaví likvidátor účtovnú závierku.....spolu s konečnou správou o priebehu likvidácie a návrhom na rozdelenie majetkového zostatku, ktorý vyplynie z likvidácie.....“. Do návrhu zákona odporúčame doplniť ustanovenie o „konečnej správe o priebehu likvidácie“, ktoré v návrhu zákona chýba.	O	A	Pripomienka akceptovaná.		
	V § 2 ods. 5 v prvej vete je potrebné slová „Likvidátor po skončení likvidácie“ uviesť v tvare „Likvidátor ku dňu skončenia likvidácie“, čím sa návrh textu zosúladí s § 75 ods. 1 Obchodného zákonníka.	O	A	Pripomienka akceptovaná.		

Vysvetlivky k skratkám v tabuľke:
Z – zásadná 
O – obyčajná 
A – akceptovaná
N – neakceptovaná 
S – stiahnutá